S-872/2012

Mál þetta, sem var dómtekið 14. desember sl., er höfðað með ákæruskjali, útgefnu af lögreglustjóranum á höfuðborgarsvæðinu 31. október sl. á hendur L-kvk-þgf K-kvk-þgf E-kvk-þgf, kt. […],[…],[…], „fyrir eftirtalin þjófnaðarbrot með því að hafa:

I. Miðvikudaginn 24. ágúst 2011 í verslun Europris, Dalvegi 10 í Kópavogi, stolið snyrti- og hreinlætisvörum, samtals að verðmæti kr. 16.617. (007-2011-51938)

II. Þriðjudaginn 12. júní 2012 í verslun Hagkaups, við Litlatún í Garðabæ, stolið fatnaði, skarti og tösku, samtals að verðmæti kr. 108.457. (007-2012-33590)

Í málinu gerir F-kk-nf Á-kk-nf, kt. 120961-3499, f.h. Haga hf., kt. 670203-2120, skaðabótakröfu um að ákærðu verði gert að greiða brotaþola kr. 83.982,- auk vaxta skv. 1. mgr. 8. gr. laga um vexti og verðtryggingu nr. 38/2001 af kr. 83.982,- frá þeim degi sem hið bótaskylda atvik átti sér stað, eða frá 12. júní 2012, og þar til mánuður er liðinn frá birtingu kröfunnar en síðan dráttarvexti skv. 9. gr. sömu laga, sbr. 1. mgr. 6. gr., frá þeim degi til greiðsludags.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Ákærða hefur fyrir dómi neitað sök samkvæmt fyrri lið ákærunnar en viðurkennt brot samkvæmt síðari lið ákærunnar eins og því er lýst í ákæru. Jafnframt lýsti ákærða því yfir að hún hafi fullan hug á því að bæta tjónið og viðurkennir bótaskylduna. Skipaður verjandi ákærðu bendir þó á að krafan sé vanreifuð og að vísa beri henni frá dómi.

Af hálfu ákæruvaldsins var fallið frá sakargiftum samkvæmt fyrri lið ákærunnar og því lýst yfir að ekkert væri því til fyrirstöðu að farið yrði með málið samkvæmt 164. gr. laga nr. 88/2008 um meðferð sakamála.

Með játningu ákærðu, sem er í samræmi við rannsóknargögn lögreglu, er nægilega sannað að hún hafi gerst sek um þá háttsemi sem lýst er í síðari lið ákæru lögreglustjóra, dagsettri 31. október 2012. Er háttsemi ákærðu réttilega heimfærð til refsiákvæða 244. gr. almennra hegningarlaga nr. 19/1940. Verður dómur lagður á málið án frekari sönnunarfærslu, sbr. heimildarákvæði 164. gr. laga nr. 88/2008 um meðferð sakamála.

Ákærða á nokkurn sakarferil að baki. Samkvæmt vottorði sakaskrár ríkisins hefur ákærða hlotið sjö fangelsisdóma fyrir brot gegn 244. gr. almennra hegningarlaga nr. 19/1940, síðast þann 6. apríl 2011, en þá var ákærða dæmd í tveggja mánaða fangelsi. Sakarferill ákærðu hefur áhrif á ákvörðun refsingar í máli þessu og þykir refsing ákærðu nú hæfilega ákveðin fangelsi í 60 daga.

F-kk-nf Á-kk-nf krefst þess f.h. Haga hf. að ákærða verði dæmd til að greiða brotaþola 83.982 krónur auk vaxta. Samkvæmt skýrslu lögreglu í málinu, dagsettri 13. júní 2012 er ákærðu gefið að sök að hafa hnupplað vörum í verslun Hagkaupa í umrætt sinn fyrir 108.457 krónur. Kassakvittun fylgir bótakröfunni ásamt upplýsingum um þær vörur sem skemmdust af völdum ákærðu, þegar þjófavörn sem á þeim var, var fjarlægð. Af þeim vörum sem teknar voru skemmdust vörur, samtals að verðmæti 83.982 krónur. Bótakrafa tjónþola er studd myndgögnum með upplýsingum um verðmæti sem einnig er tilgreint á kassakvittun verslunarinnar. Þykir krafan uppfylla skilyrði 173. gr. laga nr. 88/2008 um meðferð sakamála og er ákærða dæmd til að greiða Högum hf. 83.982 krónur að viðbættum vöxtum eins og nánar greinir í dómsorði. Fyrir liggur samkvæmt fyrirkalli að bótakrafan í málinu var birt fyrir ákærðu 12. nóvember 2012.

Samkvæmt 1. mgr. 218. gr. laga nr. 88/2008 ber að dæma ákærðu til að greiða sakarkostnað málsins sem er málsvarnarlaun skipaðs verjanda hennar, P-kk-ef K-kk-ef héraðsdómslögmanns, 87.850 krónur að virðisaukaskatti meðtöldum. Ekki leiddi annan sakarkostnað af málinu.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærða, L-kvk-nf K-kvk-nf E-kvk-nf, sæti fangelsi í 60 daga.

Ákærða greiði Högum hf. 83.982 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 12. júní 2012 til 12. desember 2012, en dráttarvöxtum samkvæmt 9. gr. sömu laga, sbr. 1. mgr. 6. gr., frá þeim degi til greiðsludags.

Ákærði greiði málsvarnarlaun skipaðs verjanda síns, P-kk-ef K-kk-ef héraðsdómslögmanns, 87.850 krónur.

J-kk-nf H-kk-nf